આજે ગાંધીનગર ખાતે સહકાર મંત્રી ઇશ્વરસિંહ પટેલની ઉપસ્‍થિતિમાં વિવિધ માર્કેટ યાર્ડના ચેરમેનઓની યોજાયેલ બેઠકમાં નાયબ મુખ્‍યમંત્રીએ કહયું હતું કે, ખેડૂતોના હિતને વરેલી રાજય સરકારે વિવિધ ખેતપેદાશોની ટેકાના ભાવે ખરીદી કરી છે. જેના ભાગરૂપે આગામી ૧પમીથી મગફળીની ખરીદી ટેકાના ભાવે કરાશે. આ માટે રાજય સરકાર દ્વારા ૧રર થી વધુ ખરીદ કેન્‍દ્રો કાર્યરત કરાશે. આ વર્ષે અન્ન નાગરિક પુરવઠા નિગમ દ્વારા ખરીદી માટે નોડલ એજન્‍સી નિયત કરાઇ છે. જેના દ્વારા ખરીદી કરાશે. એ માટે સંપૂર્ણ આનુષાંગિક વ્‍યવસ્‍થાઓ, બારદાન ખરીદી, વજનકાંટાની ક્ષમતા, પૂરતા ગોડાઉનો સહિતની તમામ સવલતો ઉપલબ્‍ધ બનાવાઇ છે.